Nyhedsbrev

Kolding januar 2021

Kære alle,

Først og fremmest ønskes du og familien et godt nytår!

Vi vil også gerne benytte lejligheden til at takke jer for et godt samarbejde. Og takke for jeres bidrag med at hjælpe vores børn og unge godt igennem et 2020, hvor vi også var ramt af særlige vilkår grundet ny Corona.

Vi er glade for at dele med jer, at der er oprettet en elektronisk håndbog for Familieplejen. Du kan finde den via Kolding Kommunes hjemmeside under emnet Familieplejen.

Vi arbejder også fortsat på at finde elektroniske løsninger, som kan bruges i jeres hverdag til dialog og kommunikation. I hører nærmere, når der er noget mere konkret.

Corona fylder stadig i alles hverdag. Og måske især igen efter pressemøde forleden, hvor der blev oplyst, at der nu er skærpet forsamlingsforbud, samt nye tiltag for at imødegå den nye virus variant Cluster B

1.1.7. Hermed retningslinjerne fra vores interne Corona kriseberedskab - hvor største forandring er:

*Afstands anbefalingen øges ud fra et forsigtighedsprincip fra* ***1 til mindst 2 meter*** *i en afgrænset periode. Der gælder visse undtagelser fra anbefalingen, bl.a. i dagtilbud og ved undervisning af sårbare personer og fx i pleje- omsorgssituationer.*

- *Og ja det er fortsat med mundbind/alternativt visir, der hvor mundbind er uhensigtsmæssigt - også med 2 meters afstand*

*Forsamlingsforbuddet vil fortsat* ***ikke*** *gælde i sædvanlige arbejdsmæssige sammenhænge, ved afholdelse af undervisning, eksamen eller lignende, hvor fysisk fremmøde er nødvendig.*

Dette betyder fortsat, at mange **møder** bliver afholdt via Skype. Hvis det er absolut nødvendigt at mødes fysisk, så gør vi også dette – selvfølgelig ud fra ovennævnte retningslinjer.

**Samværsafgørelser** er fortsat er gældende. Hvis du har viden om relevante forhold, spørgsmål eller undren omkring samvær, så kontakt plejebarnets rådgiver, som vil kunne hjælpe med afklaring.

—

Nicolaiplads 6

6000 Kolding kolding.dk

**Børnesamtaler** og **tilsyn**, er også lovpligtige tiltag, og skal stadig afholdes. Vi vil derfor fortsat lave aftaler med jer om disse. Og ud fra den ramme, vil vi gøre, hvad vi kan, for at tage videst muligt hensyn til jer og situationen.

I forhold til **vaccination mod Covid 19** modtager vi nationale retningslinjer om prioritering af vaccine. Heraf fremgår, at i pleje og aflastningsfamilier, hvor der bor et plejebarn med ”særlig øjet risiko” vil alle i husstanden over 16 år blive tilbudt vaccinen. Vi er i gang med at kontakte jer.

Vi vil løbende kontakter jer ud fra de overordne retningslinjer vi modtager. Hvis du er i målgruppe, vil vi kontakte dig vedrørende interessetilkendegivelse - altså at du samtykker til, vi udleverer dit navn og info til Statens Serums institut.

For børn og unge, som er hjemsendt fra skole, er der er mulighed for **nødpasning.** Kontakt barnet / den unges rådgiver vedrørende dette.

Vedrørende **familieplejens planlagte supervisionsaftaler** vil I blive kontaktet af jeres familieplejekonsulent.

Er der spørgsmål i øvrigt er I - som altid - velkommen til at kontakte os i Familieplejen.

På vegne af Familieplejen og med venlig hilsen Anne Dorte Bloch

—

Side 2